משרד הנגב, הגליל והחוסן הלאומי

משרד הנגב, הגליל והחוסן הלאומי הוא משרד ממשלתי אשר אמון על חיזוק הנגב, הגליל והחוסן הלאומי והצבתם בראש סדרי העדיפויות של מדינת ישראל. המשרד פועל לקידום אוכלוסיית הצעירים בישראל באמצעות רשות הצעירים. בראשות המשרד עומד השר יצחק וסרלאוף.

 היסטוריה 
המשרד הוקם בינואר 2005, מכוח החלטת ממשלה כ"המשרד לפיתוח הנגב והגליל". עם הקמתו התחייבה ממשלת ישראל להביא את הנגב ואת הגליל לידי צמיחה ושגשוג, תוך ניצול מרחב האפשרויות הקיים בהם, לפתח את הפריפריה הגאוגרפית ולהציבה בראש סדרי העדיפויות של מדינת ישראל וזאת, מתוך הבנה שעתידה של מדינת ישראל טמון בפיתוח ובחיזוק הנגב והגליל. באוקטובר 2015, הורחבו סמכויותיו בהחלטת ממשלה 631, וסמכויותיו הורחבו לשטחי פעולה ב"פריפריה החברתית" (ישובים ורשויות שאינם ממוקמים בנגב ובגליל). בהתאם שונה שמו ל"המשרד לפיתוח הפריפריה, הנגב והגליל". בפברואר 2023, שונו סמכויותו כך שהטיפול בפריפריה החברתית עבר לאחריות משרד הפנים. המשרד קיבל אחריות לטיפול בשטחי פעולה וביניהם ערים מעורבות, התיישבות צעירה, יישובים מאוימים ושכונות בהן קיים שיעור גבוה של מסתננים כהגדרתם בחוק למניעת הסתננות. כמו כן קיבל המשרד אחריות לטפל באוכלוסיית הצעירים ובאזרחים הוותיקים, שעד כה היו באחריות המשרד לשוויון חברתי בהתאם שונה שם המשרד ל"משרד הנגב, הגליל והחוסן הלאומי". בשנת 2024 תחום האזרחים הוותיקים חזר למשרד לשוויון חברתי והרשות לתכנון חזרה למשרד החקלאות בשנת 2025 ורשות הצעירים נשארה תחת תחומי אחריות המשרד.

 פעילות המשרד 
המשרד מפעיל שורת מיזמים ופרויקטים ברשוית בנגב ובגליל במגוון תחומים: חינוך בלתי פורמלי, פנאי וקהילה, תרבות, תעסוקה, חיזוק הרפואה, תיירות ועוד, וכן מפעיל מיזמים ופעילויות לאוכלוסיית הצעירים ומשרתי המילואים.

 תאגידים ורשויות ממשלתיות הכפופות למשרד מקצועית ומיניסטריאלית 
הרשות לפיתוח הנגב הוקמה בשנת 1991 ומורכבת ממועצה הכוללת את ראשי הרשויות בנגב, מנהלי משרדי הממשלה, נציגי שרים, נציגי האוניברסיטה ובית החולים, נציגי לשכות המסחר והתאחדות התעשיינים.
תפקידיה העיקריים הם ליזום תוכניות לעידוד יזמות ופעילות לפיתוח כלכלי וחברתי של הנגב, לתאם בין משרדי הממשלה וגופים הפועלים לפיתוח הנגב, ליזום מחקרים ולספק מידע הנוגע ליזמות ופעילות בנגב.

הרשות לפיתוח הגליל הוקמה בשנת 1993 ומורכבת ממועצה הכוללת את ראשי כל הרשויות המוניציפליות בגליל, נציגי ממשלה, נציגי מוסדות להשכלה גבוהה, התאחדות התעשיינים, התאחדות המלאכה והתעשייה, נציגי ההסתדרות החדשה, הסתדרות הפועלים החקלאיים, ארגוני העצמאים, הסוכנות היהודית, הקרן הקיימת לישראל ונציגי ציבור.
תפקידיה העיקריים הם קידום פעילות לפיתוח כלכלי, חברתי ומדעי-טכנולוגי של הגליל, תיאום בין משרדי הממשלה והגופים הפועלים לפיתוחו של הגליל וכן ליזום מחקרים ולספק מידע הנוגע ליזמות כלכלית בגליל.

הרשות לתכנון ופיתוח החקלאות, ההתיישבות והכפר

הרשות לתכנון היא יחידת מטה העוסקת במגוון תחומים ובהם: ייצוג במוסדות תכנון ובנייה, ייצוג במועצת מקרקעי ישראל וייזום החלטות מועצה בתחום הקרקע החקלאית והישובים הכפריים, ייזום ויישום החלטות ממשלה בנוגע למרחב הכפרי ולהתיישבות הכפרית. הרשות הועברה בשנת 2023 ממשרד החקלאות ופיתוח הכפר. בחודש יוני 2025 עברה חזרה למשרד החקלאות.

רשות הצעירים

הוקמה בשנת 2017, זאת מתוך הכרה בייחודיות ובחשיבות של אוכלוסיית הצעירים (18–35), ובמטרה לקדם אותה, לסייע במימוש הפוטנציאל הגלום בה, ולהגביר את מעורבותה בעניינים הציבוריים. בהתאם לתפיסה זו, הרשות פועלת דרך הסתכלות הוליסטית על אוכלוסיית הצעירים, ובמקביל מיישמת פעילות ישירה ופרויקטלית בנושאים נבחרים; זאת תוך דגש על פיתוח יוזמות של צעירים, טיפוח מיומנויות חברתיות ואישיות, מתן הזדמנויות שוות, צמצום פערים בין קבוצות אוכלוסייה בחברה הישראלית, התפתחות חברתית קהילתית ועוד. הרשות הועברה בשנת 2023 מהמשרד לשוויון חברתי.

שרי המשרד 
260px|שמאל|ממוזער|סמליל המשרד הקודם
260px|שמאל|ממוזער|סמליל המשרד לפני הוספת המילה "פריפריה" לשמו
שמעון פרס הושבע כשר הראשון החל מהקמת המשרד ב-10 בינואר 2005 ועד להיבחרו לנשיאות המדינה ב-13 ביוני 2007. פרס הכיר בחשיבותו הרבה של המשרד וראה בו כממשיך את מורשתו של דוד בן-גוריון. הוא טען כי "על ממשלת ישראל מוטלת החובה לחזק ולפתח את הנגב, ולדאוג כי כל תושביו יזכו לתעסוקה, חינוך ואיכות חיים ברמה גבוהה, כמו תושבי מרכז הארץ. הדבר יביא לשינוי חיוני ומהותי ליישובי הנגב, בהתאם למורשתו של רבי ומורי, דוד בן-גוריון". עם סיום כהונתו כשר לפיתוח הנגב והגליל ציין פרס כי "בשנתיים לקיומו של המשרד ברור לכל, שבלי נגב וגליל חזקים – אין עתיד למדינת ישראל".

את פרס החליף בתפקיד יעקב אדרי. אדרי נכנס לתפקיד ב-4 ביולי 2007 במקביל לכהונתו כשר לקליטת עלייה.

עם הקמת הממשלה ה-32, סילבן שלום מונה למשנה לרה"מ וגם לשר לפיתוח הנגב והגליל, כאשר מתחתיו מכהן סגן השר איוב קרא. למשרד הוקצו כתקציב כ-160 מיליון ש"ח.

בשנת 2015 מונה אריה דרעי לשר לפיתוח הפריפריה, הנגב והגליל ווכיהן בתפקיד במהלך שתי קדנציות, עד חודש יוני 2021. תחתיו כיהנו כסגני שרים משולם נהרי ואחריו יואב בן צור.

בשנת 2021 עם הקמת הממשלה ה-36, מונה עודד פורר לכהן כשר לפיתוח הפריפריה, הנגב והגליל במקביל לתפקידו כשר החקלאות.

בשנת 2022 עם הקמת הממשלה ה-37, מונה יצחק וסרלאוף לתפקיד שר הנגב, הגליל והחוסן הלאומי. ב-19 בינואר 2025 התפטר וסרלאוף מהממשלה, יחד עם יתר השרים ממפלגתו, יום לאחר שאושר בממשלה הסכם חמאס–ישראל שמפלגתו התנגדה לתנאיו, והתפטרותו נכנסה לתוקף יומיים לאחר מכן. בהתאם ל לחוק יסוד: הממשלה הפך ראש הממשלה, בנימין נתניהו, לממלא מקום השר במשרד זה וב-23 בינואר 2025 אישרה הממשלה ששר התיירות חיים כץ יכהן כממלא מקום השר. וסרלאוף חזר לכהן כשר ב־19 במרץ 2025.

+לא ממוסגר|62x62 פיקסליםשרי הנגב והגליל בממשלות ישראלמס'דיוקןשם
(תקופת חיים)סיעהתקופת כהונהממשלהמשרד המשנה לראש הממשלה1לא ממוסגר|98x98 פיקסליםהמשנה לרה"מ
שמעון פרס

(1923–2016)העבודה-מימדהעבודה10 בינואר 200523 בנובמבר 2005השלושיםהמשרד לפיתוח הנגב והגליל2106x106pxיעקב אדרי
(1950–)קדימה18 בינואר 20064 במאי 2006השלושיםמשרד המשנה לראש הממשלה(1)לא ממוסגר|98x98 פיקסליםהמשנה לרה"מ
שמעון פרס

(1923–2016)קדימה4 במאי 200613 ביוני 2007השלושים ואחתהמשרד לפיתוח הנגב והגליל(2)106x106pxיעקב אדרי
(1950–)קדימה4 ביולי 200731 במרץ 2009השלושים ואחת3100x100 פיקסליםהמשנה לרה"מ
סילבן שלום

(1958–)הליכוד31 במרץ 200914 במאי 2015השלושים ושתייםהליכוד - ישראל ביתנו
הליכודהשלושים ושלושהליכודהמשרד לפיתוח הפריפריה, הנגב והגליל4100x100 פיקסליםאריה דרעי
(1959–)ש"ס14 במאי 201513 ביוני 2021השלושים וארבעהשלושים וחמש5100x100 פיקסליםעודד פורר
(1977–)ישראל ביתנו13 ביוני 202129 בדצמבר 2022השלושים וששמשרד הנגב, הגליל והחוסן הלאומי6100x100 פיקסליםיצחק וסרלאוף
(1992–)עוצמה יהודית29 בדצמבר 202221 בינואר 2025השלושים ושבעחיים כץ (ממלא מקום)הליכוד23 בינואר 202519 במרץ 2025(6)100x100 פיקסליםיצחק וסרלאוף
(1992–)עוצמה יהודית19 במרץ 2025מכהן

 סגני שרים 
 שם  תמונה  תחילת הכהונה  סיום הכהונה  סיעה איוב קרא  100px  1 באפריל 2009  5 בפברואר 2013  הליכודמשולם נהרי  100px  27 בספטמבר 2017  20 בינואר 2020  ש"סיואב בן צור  100px  25 במאי 2020  13 ביוני 2021  ש"ס

קישורים חיצוניים


 ארכיון המשרד לפיתוח הפריפריה, הנגב והגליל באתר ארכיון המדינה
הרשות לפיתוח הגליל
 הרשות לפיתוח הנגב
 חזון נגב גליל

 הערות שוליים 

פיתוח הפריפריה, הנגב והגליל